b'\n_START_ARTICLE_\n3. lipnja u Domovinskom ratu\n_START_PARAGRAPH_\nDomovinski rat po nadnevcima: 3. lipnja u Domovinskom ratu._NEWLINE_1991._NEWLINE_- U dijelovima Hrvatske ne prestaju diverzije i eksplozije: na cesti Ilok - \xc5\xa0id na teritoriju Republike Hrvatske specijalna policija iz Srbije uhitila \xc4\x8detiri osobr; sru\xc5\xa1en most na Vuki; Marti\xc4\x87evci nasumce pucaju po hrvatskim selima..._NEWLINE_- U Vojnom sudu u Zagrebu po\xc4\x8delo su\xc4\x91enje vojniku JNA Ivanu Medvedovi\xc4\x87u, jer je "iznosio neistinite tvrdnje" da jedinica JNA u kojoj je bio i on "priprema klanje i ubijanje pripadnika MUP-a Republike Hrvatske u okolici Vrhovina i Plitvica" te da "JNA ima razra\xc4\x91en plan napada na pripadnike MUP-a i narod"._NEWLINE_1992._NEWLINE__NEWLINE_- Skup\xc5\xa1tina Zapadnoeuropske unije (WEU) poziva zemlje \xc4\x8dlanice da razmotre oru\xc5\xbeanu kontrolu embarga tzv. SFRJ._NEWLINE__NEWLINE_- Srpsko-Crnogorska vojska ve\xc4\x87 \xc5\xa1esti dan uzastopce topni\xc5\xa1tvom razara Dubrovnik._NEWLINE__NEWLINE_- "Usta\xc5\xa1ka \xc5\xbertva" iz svibnja 1990. Miroslav Mlinar, poznati "samokolja\xc4\x8d" iz Benkovca, koji je za potrebe srpske politike iskori\xc5\xa1ten za srpsku pobunu na tlu Hrvatske, optu\xc5\xbeen u Zadru da je sudjelovao u \xc4\x8detni\xc4\x8dkom masakru nad civilima u selu \xc5\xa0kabrnja._NEWLINE__NEWLINE_- S naftnih izvora u \xc4\x90eletovcima, pod kontrolom UNPROFOR-a, \xc4\x8detnici kradu naftu, zamijetili izvi\xc4\x91a\xc4\x8di Hrvatske vojske._NEWLINE__NEWLINE_- Italija protjerala YU ambasadora Du\xc5\xa1ana \xc5\xa0trpca._NEWLINE__NEWLINE_- Rumunjska odga\xc4\x91a progla\xc5\xa1enje sankcija protiv tzv. Jugoslavije._NEWLINE_1993._NEWLINE__NEWLINE_- Mate Grani\xc4\x87, novi ministar vanjskih poslova Hrvatske, na prvoj konferenciji za novinare o UNPROFOR-u u Zagrebu: "Hrvatska je postavila jasne zahtjeve i pristati \xc4\x87e na produ\xc5\xbeenje mandata samo ako on bude jam\xc4\x8dio provedbu Vance-Owenova plana i rezolucija Vije\xc4\x87a sigurnosti UN"._NEWLINE__NEWLINE_- Vi\xc5\xa1e od dvjesto djece ubijeno u ratu u Hrvatskoj, pet puta vi\xc5\xa1e djevoj\xc4\x8dica i dje\xc4\x8daka ostalo invalidima, a vi\xc5\xa1e od milijun najmla\xc4\x91ih ne stanuje u svojim ku\xc4\x87ama._NEWLINE__NEWLINE_- Nakon napada na konvoj kod Maglaja u kojemu su ubijena dva Danca, UNPROFOR optu\xc5\xbeuje Srbe, te nagla\xc5\xa1avaju da je "rije\xc4\x8d o hotimi\xc4\x8dnom napadu"._NEWLINE__NEWLINE_- Svrgnuti predsjednik "SRJ" \xc4\x86osi\xc4\x87 optu\xc5\xbeuje Milo\xc5\xa1evi\xc4\x87 za "despotsku samovolju i klasi\xc4\x8dan staljinisti\xc4\x8dki \xc4\x8din"._NEWLINE__NEWLINE_- \xc4\x8cetnici dalekometnim topovima ga\xc4\x91ali samo sredi\xc5\xa1te Biograda._NEWLINE__NEWLINE_- Iz okupiranog dijela Bosne \xc4\x8detnici topovima tukli po Bo\xc5\xa1njacima i \xc5\xbdupanji._NEWLINE_1994._NEWLINE__NEWLINE_- Komisija UN za ratne zlo\xc4\x8dine po\xc4\x8dinjene na podru\xc4\x8dju biv\xc5\xa1e Jugoslavije zaklju\xc4\x8dila u svom zavr\xc5\xa1nom izvje\xc5\xa1\xc4\x87u da su "praksa etni\xc4\x8dkog \xc4\x8di\xc5\xa1\xc4\x87enja" i sustavnog silovanja, primjenjivani protiv muslimanske populacije u BiH, rezultat planirane politike bosanskih Srba._NEWLINE_- Iran je u BiH poslao 400 pasadarana, koji bi, navodno, trebali organizirati teroristi\xc4\x8dke skupine, javio France presse, pozivaju\xc4\x87i se na du\xc5\xbenosnike ameri\xc4\x8dkih slu\xc5\xbebi._NEWLINE_1995._NEWLINE__NEWLINE_- U Domovinskom ratu, do 23. svibnja ove godine, poginulo 8.928 osoba, prisilno odvedeno, zato\xc4\x8deno i nestalo 2.853, a ranjeno 26.971 osoba, predo\xc4\x8dio Ured za \xc5\xbertve rata hrvatske Vlade._NEWLINE__NEWLINE_- Srpsko ujedinjenje podru\xc4\x8dja pod okupacijom u Hrvatskoj i BiH bilo bi velika prijetnja miru, iznijeli stajali\xc5\xa1te EU ministru Grani\xc4\x87u u Zagrebu veleposlanici Francuske, Njema\xc4\x8dke i \xc5\xa0panjolske._NEWLINE_1996._NEWLINE__NEWLINE_- "SRJ" bi ponovno mogle biti nametnute sankcije, ako srbijanski predsjednik Milo\xc5\xa1evi\xc4\x87 ne osigura Karad\xc5\xbei\xc4\x87evo i Mladi\xc4\x87evo uklanjanje s vlasti, rekao u \xc5\xbdenevi ameri\xc4\x8dki dr\xc5\xbeavni tajnik Warren Christopher.'